REPUBLIKA HRVATSKA

DUBROVAČKO-NERETVANSKA ŽUPANIJA

OSNOVNA ŠKOLA „BRAĆA GLUMAC“

KLASA: 602-01/21-01/152

URBROJ:2145-1-01-21-1

 U Lastovu, 2.prosinca 2021.g.

Temeljem članka 72. Statuta Osnovne škole „Braća Glumac“ ,a u svezi s člankom 4. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima („Narodne novine“ br.132/2013), v.d. ravnateljica Osnovne škole „Braća Glumac“ Vedrana Ortika Medini donosi sljedeću:

**ODLUKU**

**O IMENOVANJU OSOBE OVLAŠTENE ZA POSTUPANJE U SLUČAJEVIMA POVREDE PRAVA UČENIKA**

Članak 1.

Dea Telenta, učiteljica hrvatskog jezika imenuje se osobom ovlaštenom za postupanje u slučajevima povrede prava učenika/učenica.

Članak 2.

Osoba iz članka 1. ove Odluke ovlaštena je primati pritužbe u svezi povrede prava učenika/učenica u skladu s pozitivnim propisima.

Članak 3.

Osoba iz članka 1. ove Odluke dužna je u roku utvrđenom Pravilnikom o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima poduzimati sve potrebne mjere primjerene pojedinom slučaju radi sprečavanja nastanka povrede prava učenika.

Članak 4.

Svi podaci utvrđeni u postupku zaštite povrede prava učenika su tajni.

Članak 5.

Ova Odluka stupa na snagu danom donošenja, a objavit će se na oglasnoj ploči i mrežnim stranicama Osnovne škole „Braća Glumac“.

v.d. ravnateljica

Vedrana Ortika Medini